Tverkta
54°18′49″ š. pl. 24°6′22″ r. ilg.﻿ / ﻿54.31361°š. pl. 24.10611°r. ilg.﻿ / 54.31361; 24.10611 Tverkta arba Einoris – ežeras Lietuvoje, Alytaus rajone, 5,5 km į pietvakarius nuo Alovės. Ežero ilgis iš šiaurės vakarų į pietryčius – 0,43 km, plotis – iki 0,17 km. Altitudė 129 m. Krantai žemi, pelkėti, vietomis apaugę medžiais ir krūmais. Pakrantės kalvotos. Pietryčiuose per pelkę iš Mažokio ežero įteka upelis, o šiaurės vakaruose išteka Tverktos upelis. Šalia įsikūręs Einorų kaimas.